Браціслаўскі заапарк

Брацісла́ўскі заапа́рк (па-славацку: Zoologická záhrada Bratislava) — заапарк у раёне Браціславы Карлава Вэс, разьмешчаны ў лесе на схілах Малых Карпатаў. Першыя прапановы па стварэньні заапарка ў Браціславе датуюцца 1948 годам. У якасьці месцаў прапанаваліся Браціслаўскі лесапарк і Млынская даліна, якую і абралі, хоць спачатку там плянаваўся парк культуры. Будаўніцтва заапарка пачалося ў 1959 годзе, а 9 траўня 1960 году адбылося афіцыйнае адкрыцьцё. Спачатку заапарк разьмяшчаўся на плошчы каля 9 га, сёньня плошча складае 96 га, якую ў 2006 годзе насялялі 1396 жывёлаў 174 відаў. У 2006 годзе ў Браціслаўскім заапарку пабывала 203 тыс. наведвальнікаў. Крыніцы Вонкавыя спасылкі Браціслаўскі заапарк — сховішча мультымэдыйных матэрыялаў Афіцыйны сайт Браціслаўскага заапарка (славацк.)